CELEX: 62014TA0515
Language: el
Date: 2015-11-12 00:00:00
Title: Υπόθεση T-515/14 και Τ-516/14 P: Απόφαση του Γενικού Δικαστηρίου της 12ης Νοεμβρίου 2015 — Αλεξάνδρου κατά Επιτροπής [Αναίρεση — Υπαλληλική υπόθεση — Πρόσληψη — Προκήρυξη διαγωνισμού EPSO/AD/231/12 — Αποκλεισμός από τις δοκιμασίες αξιολογήσεως — Υποχρέωση αιτιολογήσεως — Πρόσβαση στα έγγραφα — Απόρριψη του αιτήματος προσβάσεως στα ερωτήματα πολλαπλής επιλογής τα οποία τέθηκαν στις προκριματικές εξετάσεις — Απόρρητος χαρακτήρας των εργασιών της επιτροπής — Κανονισμός (ΕΚ) 1049/2001 — Τομέας που υπάγεται στην αρμοδιότητα του Δικαστηρίου Δημόσιας Διοίκησης — Άρθρο 270 ΣΛΕΕ — Έννοια βλαπτικής πράξεως — Άρθρο 90, παράγραφος 2, ΚΥΚ]

11.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 7/25
            
         Απόφαση του Γενικού Δικαστηρίου της 12ης Νοεμβρίου 2015 — Αλεξάνδρου κατά Επιτροπής
   (Υπόθεση T-515/14 και Τ-516/14 P) (1)
   
   ([Αναίρεση - Υπαλληλική υπόθεση - Πρόσληψη - Προκήρυξη διαγωνισμού EPSO/AD/231/12 - Αποκλεισμός από τις δοκιμασίες αξιολογήσεως - Υποχρέωση αιτιολογήσεως - Πρόσβαση στα έγγραφα - Απόρριψη του αιτήματος προσβάσεως στα ερωτήματα πολλαπλής επιλογής τα οποία τέθηκαν στις προκριματικές εξετάσεις - Απόρρητος χαρακτήρας των εργασιών της επιτροπής - Κανονισμός (ΕΚ) 1049/2001 - Τομέας που υπάγεται στην αρμοδιότητα του Δικαστηρίου Δημόσιας Διοίκησης - Άρθρο 270 ΣΛΕΕ - Έννοια βλαπτικής πράξεως - Άρθρο 90, παράγραφος 2, ΚΥΚ])
   (2016/C 007/34)
   Γλώσσα διαδικασίας: η γαλλική
   
      Διάδικοι
   
   
      Αναιρεσείων: Χριστόδουλος Αλεξάνδρου (Λουξεμβούργο, Λουξεμβούργο) (εκπρόσωπος: R. Duta, δικηγόρος)
   
      Αντίδικος κατ’ αναίρεση: Ευρωπαϊκή Επιτροπή (εκπρόσωποι: J. Currall και G. Gattinara)
   
      Αντικείμενο
   
   Δύο αιτήσεις αναιρέσεως κατά των αποφάσεων του Δικαστηρίου Δημόσιας Διοίκησης της Ευρωπαϊκής Ένωσης (τρίτο τμήμα) της 14ης Μαΐου 2014, στην υπόθεση Αλεξάνδρου κατά Επιτροπής (F-34/13, Συλλογή ΔΔΔ, EU:F:2014:93 και F-140/12, Συλλογή ΔΔΔ, EU:F:2014:94), με αίτημα την αναίρεση των αποφάσεων αυτών.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την αίτηση αναιρέσεως στην υπόθεση Τ-516/14 P.
            
         
               2)
            
            
               Στην υπόθεση Τ-515/14 P, αναιρεί εν μέρει την απόφαση του Δικαστηρίου Δημόσιας Διοίκησης της 14ης Μαΐου 2014, Αλεξάνδρου κατά Επιτροπής (F-34/13) καθόσον με αυτή το ΔΔΔ:
               
                           —
                        
                        
                           παρέλειψε να απαντήσει επί του πρώτου λόγου, ο οποίος αντλείτο από έλλειψη αιτιολογίας, καθόσον ο προσφεύγων είχε προβάλει ότι ιδιαίτερες περιστάσεις δικαιολογούσαν την παροχή σε αυτόν προσβάσεως σε ορισμένα από τα επίδικα ερωτήματα·
                        
                     
                           —
                        
                        
                           απέρριψε τον τέταρτο λόγο.
                        
                     
         
               3)
            
            
               Απορρίπτει, κατά τα λοιπά, την αίτηση αναιρέσεως στην απόφαση Τ-515/14 P.
            
         
               4)
            
            
               Απορρίπτει την προσφυγή στην υπόθεση F-34/13, καθόσον με αυτή προβάλλεται, αφενός, έλλειψη αιτιολογίας των προσβαλλομένων αποφάσεων, καθόσον ο Χ. Αλεξάνδρου επικαλέστηκε ιδιαίτερες περιστάσεις δικαιολογούσες την πρόσβασή του σε ορισμένα από τα επίδικα ερωτήματα και, αφετέρου, προσβολή του δικαιώματος σε δίκαιη δίκη, και, επικουρικώς, σε αποτελεσματική προσφυγή.
            
         
               5)
            
            
               Στην υπόθεση Τ-515/14 P, κάθε διάδικος φέρει τα δικαστικά του έξοδα.
            
         
               6)
            
            
               Στην υπόθεση Τ-515/14 P, κάθε διάδικος φέρει τα δικαστικά του έξοδα.
            
         
      (1)  EE C 292 της 1.9.2014.